text: Royalt besøg i Horsens i slutning af marts
  19 marts 2012 kl. 14.52
  Det britiske prinsepar har nu offentliggjort deres program for besøget i Danmark. De besøger horsens den 27. marts.
  Prins Charles og hertuginde Camilla besøger Horsens tirsdag den 27. marts.
  Detaljerne om deres officielle besøg i Danmark er nu offentliggjort.
  Her er programmet:
  Lørdag den 24. marts:
  Kl. 15.30: Prins Charles og hertuginde Camilla ankommer til Kastrup lufthavn og modtages af kronprins Frederik og kronprinsesse Mary.
  Søndag den 25. marts:
  Kl. 10.20: Det britiske kronprinspar besøger Churchillparken og deltager i gudstjeneste i Den Engelske Kirke, hvor de planter et træ.
  Mandag den 26. marts:
  Kl. 10.05: Prins Charles og hertuginde Camilla besøger sammen med kronprins Frederik og kronprinsesse Mary Kastellet, hvor de lægger en krans ved monumentet for Danmarks Internationale Indsats. Herefter deltager de i en reception for de danske soldater, der har tjent i Afghanistan.
  Kl. 13.00: Prinsen og hertuginden besøger Kronborg Slot og overværer en Hamlet workshop efter en guidet tur gennem den gamle bydel i Helsingør.
  Kl. 15.05: Prins Charles besøger Rud Rasmussens møbelværksted på Nørrebro i København.
  Kl. 20.00: Dronning Margrethe og prins Henrik holder middag for de britiske gæster på Amalienborg. Kronprinsparret, prins Joachim, prinsesse Marie og prinsesse Benedikte deltager også, samt omkring 60 gæster fra erhvervslivet.
  Tirsdag den 27. marts:
  Kl. 10.10: Prins Charles og kronprins Frederik besøger boligområdet Gyldenrisparken på Amager.
  Kl. 11.00: Hertuginde Camilla og kronprinsesse Mary besøger optagelserne til DR's tv-serie Forbrydelsen.
  Kl. 11.25: Hertuginden og kronprinsessen besøger Center for Clinical and Basic Reseach, der arbejder med behandlingen af osteoporose patienter.
  Kl. 14.40: Prinsen og hertuginden besøger VIA University College i Horsens, hvor de blandt andet skal se et 3D-laboratorie.
  Kl. 16.10: Prinseparret besøger det økologiske landbrug Barriskov.
  